એચઆરપીએલ અંદાજે વાર્ષિક 200 મિલિયન ગ્રાહકોને સર્વિસ પૂરી પાડે છે. તેની 271 (તા.31 ડિસેમ્બર, 2017ની સ્થિતિએ) રેસ્ટોરન્ટસ તેલંગણા, ગુજરાત, કર્ણાટક, મહારાષ્ટ્ર, તામિલનાડુ, કેરાલા, છત્તીસગઢ, આંધ્ર પ્રદેશ, ગોવા અને મધ્યપ્રદેશના કેટલાક હિસ્સાઓમાં 37 શહેરોમાં કાર્યરત છે અને 8,000 થી વધુ કર્મચારીઓને સીધી રોજગારી પૂરી પાડે છે. મેકડોનાલ્ડ વિવિધ ફોર્મેટ્સ અને બ્રાન્ડ એક્સટેન્શન દ્વારા કામ કરે છે, જેમાં સ્ટેન્ડએલોન રેસ્ટોરન્ટ, ડ્રાઈવ થ્રુ, 24/7, મેકડિલિવરી અને ડેઝર્ટ કિઓસ્ક જેવા વિવિધ સ્વરૂપે કાર્યરત છે. તેના મેનુમાં બર્ગર્સ, ફીંગર ફૂડ્ઝ, રેપ્સ, ઠંડા અને ગરમ પીણાં ઉપરાંત ડેઝર્ટની વ્યાપક રેન્જ જોવા મળે છે. મેકડોનાલ્ડની કેટલીક રેસ્ટોરન્ટસ ઈન-હાઉસ મેકકાફે તરીકે કામ કરે છે.